Общинска избирателна комисия Тервел

**ПРОТОКОЛ № 14**

Днес, 07.10.2019г. в гр.Тервел се проведе заседание на Общинска избирателна комисия-Тервел. На заседанието присъстваха:

**Председател:** Невяна Димитрова Пенчева

**Секретар:** Капка Христова Георгиева

Членове: Маринка Върбанова Николова

 Елка Цонева Иванова

 Димитър Христов Цонев

 Валентин Стоянов Петров

Мария Станчева Минчева

Маринка Стефанова Тодорова

 Виолета Русева Янкова

Заседанието бе открито в 14:30 часа и председателствано от Председателя на ОИК-Тервел Невяна Пенчева.

Установено бе присъствието на 9 члена на ОИК-Тервел и наличие на кворум. Отсъстват Адем Мустафов Адемов – заместник председател на ОИК и Александър Стоянов Александров – заместник председател на ОИК.

Председателят на комисията запозна присъстващите с проекта за дневен ред, като след разисквания единодушно с 9 *гласа ЗА* бе приет следния дневен ред:

**1. Сигнал за разлепени плакати за предизборна агитация на нерегламентирани места в с.Божан, общ.Тервел.**

**1.По точка първа от дневния ред:**

Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ
№ 77-МИ
Тервел, 07.10.2019г.***

***ОТНОСНО:*** *Сигнал за разлепени плакати за предизборна агитация на нерегламентирани места в с.Божан, общ.Тервел.*

*На 07.10.2019г. в Общинска избирателна комисия - Тервел, постъпи писмо от Началника на РУ-Тервел с вх. № 66/07.10.2019г., в едно със справка, във връзка с получен сигнал от г-н Петър Петров за нарушение на ИК. От получената справка ОИК – Тервел установи, че на 07.10.2019г. в 09:25 часа в РУ-Тервел е получено съобщение от ОДЧ при ОДМВР – Добрич за приет сигнал от ЕЕН 112 за разлепени плакати за предизборна агитация на нерегламентирани места в с.Божан, като сигнала е подаден от лице представило се като Петър Петров. На сигнала е отреагирано от служители на РУ - Тервел, които са установили, че на гърба на табелите обозначаващи начало и край на населено място с.Божан има разлепени плакати на „Коалиция за България“ по повод отминалите избори за Европейски парламент, проведени през месец май 2019г. В допълнение на получения сигнал е установено, че в с.Божан на три електрически стълба и едно ел.табло са установени наличието на плакати на ПП „ДПС“, във връзка с предстоящите местни избори. След извършената проверка агитационните материали са заснети и са приложени към изготвената справка.*

*Във връзка с гореизложеното, ОИК-Тервел установи, че съгласно разпоредбата на чл.183, ал.3 от ИК са налице нарушения относно поставянето на агитационни материали на места, които не са определени в заповед на кмета на Община Тервел.*

*Въз основа на гореизложеното и съгласно чл.186, ал.1 и ал.3 от ИК, Общинска избирателна комисия – Тервел,*

*Р Е Ш И:*

*ВЪЗЛАГА на кмета на кметство с.Божан, общ. Тервел или упълномощено от него лице, съгласно горепосочения сигнал, да премахне агитационните материали - плакати, поставени на нерегламентираните за това места в с.Божан, общ. Тервел посочени в Заповед № 610/17.09.2019г. на кмета на Община Тервел, както и да премахне всички други агитационни материали поставени в нарушение на ИК.*

*Препис от решението да се изпрати на кмета на кметство с.Божан за изпълнение.*

*Решението подлежи на обжалване пред ЦИК - София в тридневен срок, считано от обявяването му.*

*Препис от решението да се изложи на информационното табло на ОИК – Тервел.*

**Гласували 9 членове на ОИК- Тервел:**

**„За“ – Невяна Пенчева, Капка Георгиева, Маринка Николова, Елка Иванова, Димитър Цонев, Валентин Петров, Мария Минчева, Виолета Янкова, Маринка Тодорова**

**„Против“ – 0**

**Поради изчерпване на дневния ред заседанието на ОИК-Тервел бе закрито в 15:00 часа.**

Председател: ………………………………………….

(Невяна Димитрова Пенчева)

Секретар: ……………………………………………..

(Капка Христова Георгиева)